Die mense van Kromkieriefontein loop almal met ’n krom rug en hangskouers, geboë soos ’n kierie. Hulle hou hul oë op die grond en kyk nie juis verder as hul volgende tree nie. Dit was maar nog altyd so in hierdie dorp waar dagdroom en lees verbied is.
In Kop in die wolke in Kromkieriefontein gaan Dahlia, Bella, Tienie en Tamara op ’n avontuur wat wys hoe wonderlik ’n wêreld vol drome en verbeelding kan wees.